stanford-oval/wikipedia huggingface dataset:
משפט השאריות
הוכחה

על פי משפט האינטגרל של קושי, די להראות כי  \oint _{|z-a_{k}|=r}f(z)\,dz=2\pi i\cdot \operatorname {Res} (f,a_{k}) כאשר האינטגרל נלקח על מעגל קטן דיו סביב הנקודה  a_{k} כך שאינו מכיל נקודות סינגולריות נוספות של הפונקציה.
מכיוון שהפונקציה אנליטית סביב הנקודה  a_{k}, ניתן לפתח אותה לטור לורן סביב נקודה זו:  f(z)=\sum _{n=-\infty }^{\infty }c_{n}(z-a_{k})^{n}. מכיוון שטור זה מתכנס במידה שווה מתקיים
 \oint _{|z-a_{k}|=r}\sum _{n=-\infty }^{\infty }c_{n}(z-a_{k})^{n}dz=\sum _{n=-\infty }^{\infty }c_{n}\oint _{|z-a_{k}|=r}(z-a_{k})^{n}dz
כעת, עבור  n\geq 0 הפונקציה  (z-a_{k})^{n} אנליטית בכל העיגול  |z-a_{k}|\leq r, ולכן על פי משפט אינטגרל קושי,  \oint _{|z-a_{k}|=r}(z-a_{k})^{n}dz=0.
עבור  n<-1 מתקיים גם כן  \oint _{|z-a_{k}|=r}(z-a_{k})^{n}dz=0 ואילו עבור  n=-1 מתקיים  \oint _{|z-a_{k}|=r}(z-a_{k})^{n}dz=2\pi i. את ההוכחה לכך ניתן לראות בהוכחת נוסחת האינטגרל של קושי.
מכל אלו נובע כי  \oint _{|z-a_{k}|=r}\sum _{n=-\infty }^{\infty }c_{n}(z-a_{k})^{n}dz=c_{-1}\oint _{|z-a_{k}|=r}(z-a_{k})^{-1}dz=2\pi i\cdot \operatorname {Res} (f,a_{k}) כמבוקש.
שימושים בחישוב אינטגרלים ממשיים

באמצעות המשפט ניתן לחשב אינטגרלים של פונקציות ממשיות, שיכולים להיות קשים לחישוב בכלים של אנליזה ממשית.
שימושים בחישוב אינטגרלים ממשיים > אינטגרל מוכלל בכל הישר הממשי של פונקציה רציונלית

אם  f(x),g(x) הם פולינומים שמקיימים:
g(x)\neq 0 לכל  x\in {\displaystyle \mathbb {R} } (כלומר, לכל x ממשי)
\deg(g(x))\geq \deg(f(x))+2 (כלומר, מעלת הפולינום g גדולה לפחות ב-2 ממעלת הפולינום f)
אז מתקיים:
\int _{-\infty }^{\infty }{\frac {f(x)}{g(x)}}\,dx=2\pi i\sum _{k=1}^{n}{\displaystyle \operatorname {Res} {\Bigl (}{\frac {f}{g}},z_{k}{\Bigr )}}
כאשר  z_{1},...,z_{n} הם השורשים של  g(z) בחצי המישור העליון (כפולינום עם משתנה מרוכב).
השימוש המקורי במשפט דורש להקיף את הנקודות הלא-אנליטיות. הדרישה כאן להפרש בין מעלת המכנה למעלת המונה נדרשת כדי שניתן יהיה להזניח את התרומה של החלק במסילה שעובר בחצי המישור העליון בגבול שבו היקפו הולך לאינסוף, כך שנשארת רק התרומה על הציר הממשי כולו.
ראו גם

עקרון הארגומנט
מפקדי אוכלוסין ברוסיה

רשימת שאלון מפקדי האוכלוסין של שנת 1989
גיליון מידע על מפקד האוכלוסין לשנת 1989
לוגו מפקד האוכלוסין של רוסיה (2020).
מפקד האוכלוסין ברוסיה (ברוסית: Перепись населения в России) הוא מפקד אוכלוסין שנערך בפדרציה הרוסית על ידי השירות הפדרלי לסטטיסטיקה ממלכתית אשר אוסף מידע דמוגרפי, כלכלי וחברתי ונתונים הקשורים ספציפית לכל אדם ברוסיה ולנתונים כלליים של המחוזות. המפקדים נערכים אחת למספר שנים, במטרה לאסוף נתונים על אוכלוסיית המדינה כדי ליצור מאגר מידע מדויק ומלא ככל האפשר על תכונותיה הדמוגרפיות והכלכליות של האוכלוסייה. נתונים אלה מתפרסמים ועומדים לרשות הציבור ומקבלי ההחלטות.
מפקדי אוכלוסין > האימפריה הרוסית

באימפריה הרוסית נערך מפקד אוכלוסין בשנת 1897.
| שנה | התאריך שלפיו נבדקו הנתונים | אוכלוסייה | הערות |
| --- | --- | --- | --- |
| ‏1897 | ינואר 1897 | ‏125,640,021 | פרסום הנתונים הושלם בשנת 1905 |
מפקדי אוכלוסין > רוסיה הסובייטית וברית המועצות

לאחר מכן נערך מפקד בשנת 1920, במהלך מלחמת האזרחים ברוסיה והמלחמה הפולנית-סובייטית, המפקד בוצע לפני הקמת ברית המועצות, בגבולות רוסיה הסובייטית. המפקד נערך בניהולו של ו. מיכאילובסקי החל מה-28 באוגוסט 1920, במקביל למפקד החקלאות הכל-רוסית (בספטמבר-אוקטובר 1920) וספירה קצרה של מפעלים. בשל אי-ייצוג טריטוריאלי (בעקבות היות חצי האי קרים, המזרח הרחוק, אזורים הרריים בצפון הקווקז ומספר מקומות אחרים שלא בשליטת סובייטית ונמשכו בהן פעולות צבאיות) המפקד אינו נחשב אוניברסלי. במהלך המפקד נלקחה בחשבון האוכלוסייה באותה עת. באזורים עירוניים נעשה שימוש בכרטיס דירה וגיליון חצר. באזורים כפריים נעשה שימוש ברשימה מיושבת של משקי הבית.
תוכנית המפקד בשנת 1920 כללה 18 תכונות (דגש מיוחד הושם על חקר העיסוקים וההרכב המקצועי): מגדר; גיל לאום; שפת אם; אזרחות (לזרים); מקום לידה; משך המגורים במקום בו נערך המפקד; מצב משפחתי; אוריינות; חינוך; עיסוק (עיקרי ומשני); מיקום בדייג; מקום עבודה; מקצוע; מקור פרנסה; מוגבלות פיזית; בריאות נפשית; השתתפות במלחמות. היא לקחה בחשבון את התעסוקה בחקלאות, את השפעות המלחמה עליה ואת היכולת לעבוד במקצוע ולעבוד באופן כללי. אוכלוסיית המדינה (עם הערכות נוספות לשטחים שאינם מכוסים במפקד) הסתכמה בכ-136.8 מיליון תושבים, כולל עירוניים - 20.9 מיליון (15%). תוצאות ראשוניות פורסמו בשנים 1920-1921 בגיליונות של המינהל המרכזי לסטטיסטיקה של רוסיה הסובייטיות. תוצאות סופיות פורסמו בפרסומים סטטיסטיים מהשנים 1922-1923 ובאוסף נפרד בשנת 1928.
בברית המועצות נערך מפקד בשנים 1926, 1939, 1959, 1970, 1979 וב-1989.
מפקדי אוכלוסין > הפדרציה הרוסית

בפדרציה הרוסית נערך מפקד ראשון בשנת 2002 (שהיה אמור להיערך ב-1999 ונדחה עקב המשבר הכלכלי) ובשנת 2010 כשהמפקד הבא יועד להיערך בשנת 2020, אך נדחה לשנת 2021, בעקבות התפרצות נגיף הקורונה ברוסיה.
| מספר המפקד | שנה | התאריך שלפיו נבדקו הנתונים | אוכלוסייה | הערות |
| --- | --- | --- | --- | --- |
| 1 | 2002 | אוקטובר 2002 | 145,166,731 |  |
| 2 | 2010 | 20 בדצמבר 2010 | 142,905,200 | הנתונים פורסמו במרץ 2011 |
| 3 | 2021 | אוקטובר 2021 |  |  |
בית הזונות הקטן הטוב ביותר בטקסס (סרט)

| --- | --- |
כרזת הסרט
כרזת הסרט
 מבוסס על:  מחזמר "בית הזונות הטוב ביותר בטקסס"
 בימוי:  קולין היגינס
 הופק בידי:  תומאס ל. מילר
 תסריט:  קולין היגינס, לארי ל. קינג, פיטר מסטרסון
 עריכה:  דייוויד ברטרטון, פמברוק הרינג
 שחקנים ראשיים:  דולי פרטון ברט ריינולדס דום דה-לואיז
 מוזיקה:  קרול האל, דולי פרטון
 צילום:  סוון ניקוויסט
 מדינה:  ארצות הברית ארצות הברית
 חברת הפקה:  סרטי יוניברסל, RKO 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  23 ביולי 1982
 משך הקרנה:  114 דקות
 שפת הסרט:  אנגלית
 סוגה:  סרט מוזיקלי, סרט קומדיה 
 מקום התרחשות:  טקסס 
 תקציב:  20,500,000 דולר
 הכנסות:  69,700,000 דולר
 הכנסות באתר מוג'ו:   bestlittlewhorehouseintexas
 דף הסרט ב־IMDb
 
בית הזונות הקטן הטוב ביותר בטקסס (באנגלית: The Best Little Whorehouse in Texas) הוא סרט מוזיקלי אמריקאי משנת 1982 בבימויו של קולין היגינס, עם דולי פרטון, ברט ריינולדס ודום דה-לואיז בתפקידים הראשיים.
הסרט הוא עיבוד קולנועי של מחזמר בשם זה שהועלה בברודוויי בשנת 1978 בהצלחה רבה. העלילה מבוססת על ספר של לארי ל. קינג ופיטר מסטרסון שמתבססת על קורותיו האמיתיות של בית בושת בטקסס שפעל בשנים 1905–1973 וכונה "חוות התרנגולות" (Chicken Ranch) (אנ') כי בתקופת השפל הגדול שילמו הלקוחות בתרנגולות עבור כל מגע מיני.
השירים נכתבו על ידי קרול האל (אנ'). שני שירים נכתבו על ידי דולי פרטון ובהם "I Will Always Love You" להיט ענק של פרטון מ-1974, שיר שאותו היא שרה בסוף הסרט. גרסה נוספת של השיר התפרסמה והצליחה מאוד שוב 10 שנים אחר כך, בביצועה של וויטני יוסטון בסרט "שומר הראש".
תקציר העלילה

בפאתי העיירה גילברט בטקסס נמצא מוסד ותיק המכונה "חוות התרנגולות" בניהולה של מיס מונה (דולי פרטון) שהוא בעצם בית בושת המשרת את גברי העיירה וסביבתה. השריף בעיירה הוא אד ארל דוג (ברט ריינולדס) והוא מאפשר את פעילות המקום מפני שהוא מקיים יחסים אינטימיים עם מיס מונה.
מיס מונה מקובלת בעיירה ותורמת ביד נדיבה למוסדות של העיירה. גם נשות העיירה מתייחסות בסובלנות לביקורי בעליהן בחוות התרנגולות. בתחילת הסרט מקבלים מונה ואם הבית ג'ואל (תרזה מריט) את הלקוחות ומונה מסבירה שזה מוסד "נקי" ומתדרכת את הבנות איך להתנהג. הכל מתואר בשירה וריקודים.
הכל מתנהל ללא הפרעה עד שנכנס לתמונה שדרן טלוויזיה טהרן בשם מלווין ת'ורפ (דום דה-לואיז) שיש לו תוכנית פופולרית בשם "כלב שמירה" ("Watch Dog") שמטרתה לעקור משורש דברים שליליים בטקסס. הוא משדר בטלוויזיה בשירה ובמקהלה על הצורך לסגור את "חוות התרנגולות" כבלתי מוסרית.
ת'ורפ מגיע עם צוותו לכיכר המרכזית בעיירה ונואם לפני התושבים עד שהשריף אד ארל מבריח אותו וזה מצולם לטלוויזיה. אד יודע שהלחץ לסגירת המקום יידעך עם הזמן. הוא מצליח לשכנע את מיס מונה להפסיק את הפעילות לחודשיים והיא מסכימה.
באזור יש מסורת של תחרות פוטבול והקבוצה המנצחת מתכבדת באירוח ב"חוות התרנגולות" עם כל הכרוך בכך...
השחקנים המנצחים ובראשם הסנטור ווינווד (רוברט מנדן) מגיעים לחווה, מתכבדים בשמחה ובריקודים ו"ניגשים לעבודה". ברגע זה מתגנבים ת'ורפ וצלמיו ותופסים את כולם כולל הסנאטור ב"שעת מעשה" בחדרים. אד מתעמת עם מיס מונה שהפרה את התחייבותה כלפיו. תוך הכעס הוא קורא לעברה "זונה" ויחסיהם מתנתקים.
השערורייה עצומה ומגיעה לפתחו של מושל טקסס (צ'ארלס דרנינג) שמתקשה להחליט ומבטא זאת בשירה וריקוד (על זה היה מועמד לפרס אוסקר לשחקן משנה). לבסוף הוא מקיים משאל בין בוחריו והרוב מצביע על סגירת "חוות התרנגולות".
מיס מונה נפרדת מהבנות ועומדת לעזוב אך ברגע האחרון מופיע השריף והם מתפייסים והיא שרה לו את I Will Always Love You. הוא מציע לה נישואים אף על פי שזה יפגע בסיכויו להיבחר לבית המחוקקים ושניהם עוזבים את המקום.
צוות השחקנים

דולי פרטון - מונה סטיינג'לי
ברט ריינולדס - שריף אד ארל דוג
דום דה-לואיז - מלוין ת'ורפ - שרדן טלוויזיה
צ'ארלס דרנינג - מושל טקסס
תרזה מריט (אנ') - ג'ואל - אם הבית
ג'ים נייבורס (אנ') - סגן השריף פרד וילקינס
לואיז נטלטון  (אנ')- דולצ'י מיי
נח בארי ג'וניור (אנ') - אדסל מק'י
רוברט מנדן (אנ') - סנטור צ'ארלס וינגווד
ראלי בונד - ראש העיר רופוס פוינדקסטר
בארי קורבין - סי.וי ורנון
קן מגי - מנסל
מרי ג'ו קטלט (אנ') - ריטה קרואל
מארי לואיז וילסון (אנ') - מיס מודן אניס
הווארד סמית' (אנ') - עצמו (שדרן רדיו)
דונלד פ קולסון - ג'ף ג'רלד
הלן קליב (אנ') - דורה
מיקי ג'ונס (אנ') - הנרי
בובי פייט (אנ') - הבן של דולצ'י מיי
פאולה שו (אנ') - וולה ג'ין
קנת וויט - שריף ג'ק רוי וואלס
טד גהרינג (אנ') - שריף צ'פמן
ורנה לדנקויסט (אנ') - שדרן פוטבול
לי גרוסקאפ (אנ') - שחקן פוטבול
אליס דרומונד (אנ')- המזכירה של מהושל
רוברט בריסקו, ג'ון ולטר דייביס, גרגורי איצין, (אנ') תימוטי סטאק (אנ') ולארי ויליאמס - הצוות של ת'ורפ
טרי טריז(אנ') - טדי ג'ו
רנדי בנט (אנ')
פרסים

צ'ארלס דרניניג היה מועמד לפרס אוסקר לשחקן המשנה הטוב ביותר.
דולי פרטון הייתה מועמדת לפרס גלובוס הזהב לשחקנית הטובה ביותר - סרט קומדיה או מוזיקלי.
הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.
קוסומל

| --- | --- |

 נתונים גאוגרפיים
 מיקום:  הים הקריבי
 קואורדינטות:  20°25′00″N 86°55′00″W﻿ / ﻿20.416666666667°N 86.916666666667°W﻿ / 20.416666666667; -86.916666666667
 שטח:  647.33 קמ"ר
 אורך:  45.3 קילומטר
 רוחב:  16.6 קילומטר
 גובה מרבי:  14 מטר
 נתונים מדיניים
 מדינה:  קינטנה רו שבמקסיקו
 אוכלוסייה:  100,000 (2011)
 עיר ראשית:  סן מיגל דה קוסומל
  (למפת מקסיקו מוגדלת) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קוסומל(למפת מקסיקו רגילה) מקסיקו סיטי גוודלחרה מונטריי פואבלה טיחואנה לאון סיודאד חוארס סלטיו סן לואיס פוטוסי ארצות הברית גוא. ב. הונ. האוקיינוס השקט  מפרץ מקסיקו קוסומל(למפת קינטנה רו רגילה) צ'טומל קנקון פלאיה דל כרמן סן מיגל דה קוסומל פליפה קריו פוארטו טולום מפרץ מקסיקו  הים הקריבי  בליז ק מ פ צ' ה  גוא. יוקטןקוסומל(למפת קינטנה רו מוגדלת) צ'טומל קנקון פלאיה דל כרמן סן מיגל דה קוסומל פליפה קריו פוארטו טולום מפרץ מקסיקו  הים הקריבי  בליז ק מ פ צ' ה  גואטמלה יוקטןקוסומל
 
האי קוסומל
קוֹסוּמֶל (בספרדית: Isla Cozumel; בשפת המאיה: אי הסנוניות) הוא אי השייך למקסיקו אשר נמצא בים הקריבי בחוף המזרחי של המדינה, באזור יוקטן. האי שוכן ממול לעיר פלאיה דל כרמן וקרוב לתעלת יוקטן, שהיא מצר ים בין קובה למקסיקו. העיר הראשית על האי היא סן מיגל דה קוסומל.
האי הוא אחת מעשר המועצות האזוריות של מדינת קינטנה רו ומשמש כאתר תיירות המציע צלילה, גלישת קיט, דולפינריום ולא פחות מ-300 מסעדות.
מזון ומוצרי צריכה אחרים מגיעים לאי בדרך הים, ואת מי השתייה מספקים שלושה מתקני התפלה הממוקמים באי.
רבה של קוזומל הוא הרב דודי וחני כפלין שמפעילים בית חב"ד מאז 2009 הנותן שירותי דת מסעדות כשרות ובית חם ליהודים בכלל וישראלים בפרט.
בית חב"ד קוסומל הוא הבית חב"ד למטייל הראשון במרכז אמריקה ואחד המרכזיים והגדולים עד היום בעולם בכלל.
היסטוריה

בני המאיה הגיעו לאי בתחילת האלף הראשון, בתקופת שלטונם שימש האי כמרכז לעבודת האלה אישצ'ל (Ixchel). עולי רגל היו מגיעים אל האי לאחר מסע ארוך מערי המאיה השונות. בדרכם היו נחים בשאמאן-הא ומתפללים לפני חציית הים הקריבי. מקור השם קוסומל לקוח מבני שפת המאיה, בשפתם "קוסומיל"- אי הסנונית.
הספרדים הגיעו אל האי לראשונה בשנת 1518, המשלחת הובלה על ידי קפטן חואן דה גריחלבה, בשנה לאחר מכן הגיעה משלחת נוספת מספרד שהובלה על ידי הרנאן קורטס, שתי המשלחות התקבלו באופן יפה על ידי בני המאיה, בניגוד למפגשים אחרים שקרו ביבשת, ולמרות שקורטס החריב פסלים של בני המאיה ושם במקום פסלים של הבתולה מריה המשיכו התושבים לעזור לחברי במשלחת בהצטיידות לקראת המשך מסעם.
משלחת נוספת שהגיעה לאי בשנת 1519 הביאה עימה את מחלת האבעבועות שחורות, והובילה להמתה של רוב האוכלוסייה המקומית, שבעת הגעתה של המשלחת מנתה כ-10,000 איש וירדה ל-361 מבוגרים בשנת 1552.
הערות שוליים

↑  Quintana Roo - Cozumel, web.archive.org, ‏2013-06-12
| --- | --- |
בקרת זהויות :  NLI: 987007531269405171  NKC: ge272705  VIAF: 315126056   WorldCat (עם VIAF): 315126056 
ערך זה הוא קצרמרבנושא גאוגרפיה של מקסיקו ובנושא איים. אתם מוזמנים לתרום לוויקיפדיה ו.
מסגד א-זידאני

מסגד א-זידאני
ציור של מסגד א-זידאני משנת 1964 מאת לודוויג בלום
מסגד אל-זידאני (בערבית - مسجد الزيداني - תעתיק: "מסג'ד א-זידאני") הוא מסגד שנבנה על ידי דאהר אל-עומר בטבריה.
בנייתם של שני המסגדים בטבריה מקושרת למשפחתו של דאהר. האחד - מסגד הים, אותו שיפץ, והשני - מסגד א-זידאני (המכונה גם "מסגד אל עומרייה" או "מסגד אל-עומרי" על שם עומר, אבי דאהר). יש המייחסים את בניית מסגד א-זידאני לצולייבי, בנו של דאהר.
בכניסה למסגד כתובת משיש המתארכת את בנייתו לשנת 1156 להיג'רה (המקבילה לשנת 1743), ועל פי הכתובת במקום שכן מסגד קודם בשם "מסגד היסמין". מבנה המסגד, שחלל התפילה שלו מכוסה בכיפה גדולה אחת, מתייחס לאדריכלות העות'מאנית הקלאסית, פרי יצירתו של מימר סינאן. שערי המסגד מעוטרים באבלק, מוטיב אדריכלי אופייני לאדריכלות הממלוכית והעות'מאנית הכולל בנייה לסירוגין באבנים מצבעים שונים.
עם השנים היה המסגד לסמל חזותי של טבריה, ואף הופיע באופן בולט בבולי דואר של נוף טבריה בסדרה של נופי ארץ ישראל שהוציאו שלטונות המנדט הבריטי בשנת 1927 בערכים של 50, 90, 100 ו-200 מיל ארץ ישראלי.
בשנת 1938 נרצח בסמוך למסגד ראש עיריית טבריה, זאכי אלחדיף. כיום עומדת במקום אנדרטה לזכרו, שהוקמה בשנת 2009.
לאחר מלחמת העצמאות ופינוי ערביי העיר עמד המסגד נעול ושומם. כיום המסגד נמצא במרכזו של מתחם קניות הסמוך לטיילת בטבריה, כשהוא סגור ואין אליו כניסה. חצר הטהרה ששכנה בקדמת המסגד נהרסה, ומכל צדי המסגד הוקמה רחבה מרוצפת שלצדיה חנויות ומרכז מסחרי.
בשנת 2022 החלה עיריית טבריה לשפץ את מבנה המסגד, לאחר שהוגדר כ"מבנה מסוכן" הנמצא בסכנת קריסה.
הערות שוליים

↑  אוריאל הייט, דאהר אלעמר, הוצאת ראובן מס, 1942, עמ' 93
↑  זלמן וינוגרדוב, "בעקבות אתרי העיר העתיקה", חוברת "אריאל", שנה תשיעית, חוברת 3 - 54, 1987, עמ' 126
↑  עודד אבישר, ספר טבריה, הוצאת כתר, 1973, עמוד 480
↑  מסגד א-זידאני בטבריה יעבור חיזוק ושימור: האם יחזרו להתפלל בו?, באתר mynetafula, ‏2022-02-03
ערך זה הוא קצרמרבנושא מסגדים ובנושא ישראל. אתם מוזמנים לתרום לוויקיפדיה ו.
התעללות גופנית

| --- | --- |

נער מכה באלימות את ראשו של נער אחר.
 תחום:  רפואה דחופה
 קישורים ומאגרי מידע
 MeSH:  D000066550
 סיווגים
 ICD-10:  T74.1 
 ICD-11:  PJ20 
 
התעללות פיזית היא כל מעשה מכוון הגורם לפציעה או טראומה לאדם אחר או לבעל חיים על ידי מגע גופני. במקרים רבים הקורבנות הם ילדים, אך גם מבוגרים יכולים להיות קורבנות, כמו במקרים של אלימות במשפחה או תוקפנות במקום העבודה .
מונחים חלופיים המשמשים לעיתים כוללים תקיפה פיזית או אלימות פיזית, ועשויים לכלול גם התעללות מינית. התעללות פיזית עשויה לכלול יותר מצורת התעללות אחת, ויותר מקורבן אחד.
ב-95% ממקרי התעללות בילדים נעשית על ידי אחד ההורים.
הגדרה

התעללות פיזית פירושה מעשה או התנהגות מכוונת הגורמים לפציעה, טראומה או סבל פיזי אחר או נזק גוף.
מעשים פוגעניים של הורים כלפי ילדיהם הן 95% מסך מקרי התעללות בילדים, ונובעים לרוב מניסיונות של ההורים לחנך את ילדיהם באמצעות ענישה גופנית מופרזת, או עקב התפרצויות זעם בלתי נשלטות.
בין התעלליות ניתן למנות מספר מעשי אלימות שכיחים: סימנים על העור, כוויות, תלישת שער, נשיכות, נזק בשלד ובשרירים, פגיעות באיברים פנימיים, חנק והפסקת נשימה, הרעלה.
לרוב הפגיעה הגופנית גורמת לפגיעה נפשית, עקב תחושות של פחד והשפלה. הדבר נכון גם במקרים בהם ישנה החלמה פיזית מלאה.
על פי מחקר שנעשה באוניברסיטת חיפה בין שלוש הסיבות השכיחות, מבי כלל הסיבות שצוינו על ידי ילדים שחוו פגיעה, שיעודדו אותם לדווח על הפגיעה שחוו, הם הענשת הפוגע (צוין על ידי 45% מכלל הנפגעים), במהלך קשר טוב עם מבוגר שהם סומכים עליו (צויון על ידי 44%), אי יכולת לסבול את החוויה השלילית (40%).
גורמים

ישנם מספר גורמים להתעללות פיזית בילדים, כשהנפוצים שבהן, על פי מאש וולף (אנ'), היא:
בקרב הורים שמתנהגים באלימות כלפי ילדיהם, אחד הגורמים המרכזיים להתנהגות זו עשוי להיות חשיפה מועטה למודלים חיוביים של הורות ולחוסר בתמיכה הורית. חוויות ילדות שליליות, היעדר הדרכה הורית מספקת, או גדילה בסביבה משפחתית לא מתפקדת עלולים לתרום לדפוסי התנהגות פוגעניים כלפי ילדים
סביבה משפחתית המתאפיינת במתח גבוה, הנובע מקשיים כלכליים, קונפליקטים בין בני זוג או היעדר רשת תמיכה, עשויה לתרום להיווצרות דפוסי התנהגות פוגעניים כלפי ילדים.
הורים הסובלים מהפרעות בעיבוד מידע עשויים לפרש באופן שגוי את התנהגות ילדיהם, לתייג אותה כשלילית או מאיימת שלא בצדק, ובכך להגיב באופנים לא מותאמים ולעיתים אף אלימים.
היעדר ידע או הבנה בסיסית בנוגע לשלבי ההתפתחות הנורמליים של הילד, הן מבחינה רגשית והן מבחינה קוגניטיבית, עשוי להוביל לציפיות לא מציאותיות מהילד ולתגובות לא הולמות מצד ההורה.
השלכות

ילדים שעברו התעללות פיזית נמצאים בסיכון לבעיות חברתיות בתקופות שלאחר מכן, הכרוכות בהתנהגות אגרסיבית, ומתבגרים נמצאים בסיכון גדול בהרבה לשימוש בסמים. בנוסף, תסמינים של דיכאון, מצוקה רגשית והתנהגות אובדנית הם גם מאפיינים נפוצים של אנשים שעברו התעללות פיזית. מחקרים הראו שילדים עם היסטוריה של התעללות פיזית עשויים לעמוד בקריטריונים של מדריך DSM להפרעת דחק פוסט טראומטית (PTSD)
.
השלכות > השלכות נוספות

לא פחות משליש מהילדים שחווים התעללות פיזית נמצאים גם בסיכון להתעלל בעצמם כמבוגרים.
מחקרים מצביעים על כך שילדים שחוו התעללות פיזית עשויים לשאת השפעות פסיכו-ביולוגיות לתוך חייהם הבוגרים, במיוחד בכל הנוגע לתפקודם כהורים.
שינויים אפיגנטיים - מחקרים מציעים כי חוויות שליליות בילדות, כמו התעללות פיזית, עשויות לגרום לשינויים אפיגנטיים – שינויים כימיים בגנים שאינם משנים את רצף ה-DNA עצמו אך משפיעים על ביטוי הגנים. שינויים אלו יכולים להשפיע על יכולתו של הפרט לווסת תגובות פיזיולוגיות ללחץ.
השפעות על ויסות הלחץ - השינויים האפיגנטיים עשויים לגרום לשיבושים במערכת ויסות הלחץ של הגוף (כמו ציר ה-HPA), מה שמוביל לתגובות מוגזמות או לא מתאימות למצבי לחץ. מצב זה עלול להגביר את הסיכון של מבוגרים שחוו התעללות בעבר להתנהגות הורית פוגענית או לא מותאמת.
טיפול

גישות טיפוליות להתמודדות עם התעללות פיזית כוללות מספר שיטות מבוססות ראיות:
טיפול קוגניטיבי-התנהגותי (CBT) – טיפול המתמקד בזיהוי ובשינוי דפוסי כעס ואמונות מעוותות.
התערבויות מבוססות משוב וידאו – שיטה שבה נעשה שימוש בצילומי וידאו של אינטראקציות בין הורה לילד לצורך ניתוח ותיקון דפוסי התנהגות.
פסיכותרפיה פסיכודינמית בין הורה לילד – גישה המשלבת הבנת קשרים רגשיים ועמדות כלפי הילד עם דגש על שיפור הדינמיקה הבין-אישית.
כל אחת מהשיטות הללו שואפת:
לטפל בדפוסי כעס ואמונות שגויות.
לספק תמיכה, דוגמה אישית והדרכה ממוקדת לשיפור כישורי הורות וציפיות מהילד.
להגביר את האמפתיה כלפי הילד, על ידי עידוד ההורה לראות את הדברים מנקודת מבטו של הילד.
שיטות טיפול אלו עשויות לכלול גם:
הכשרה במיומנויות חברתיות – שיפור יכולת התקשורת והאינטראקציה החברתית של ההורים, דבר המסייע ביצירת קשרים בריאים יותר עם הילד.
ניהול דרישות יומיומיות – הענקת כלים להורים להתמודדות עם לחצים יומיומיים, במטרה להפחית את המתח והעומס הרגשי המגבירים את הסיכון להתנהגות פוגענית.
הדגש במודלים טיפוליים אלו הוא על צמצום הלחץ ההורי, הידוע כגורם סיכון מרכזי להתעללות פיזית. בנוסף, בעוד ששיטות אלו מיועדות בעיקר לילדים ולהורים לילדים שעברו התעללות, ניתן להתאימן גם לטיפול במבוגרים שחוו התעללות פיזית בעבר.
בבעלי חיים

התעללות פיזית נצפתה גם בקרב פינגוויני אדלי באנטארקטיקה.
הערות שוליים

↑  התעללות בילדים - הגדרת התופעה וסוגי התעללות שונים
↑  רקע על התעללות פיזית - Haruv, באתר Haruv, ‏29 בנובמבר 2018
↑  Mash, Eric (2010). Abnormal Child Psychology. Belmont, California: Wadsworth Cengage Learning. pp. 427–463. ISBN 9780495506270.
↑  השפעות ארוכות טווח של התעללות בתקופת הילדות באתר חיבורים.
↑  תגובות אקוטיות וכרוניות לטראומה בקרב ילדים
↑  ראו במחקר הזה מטעם IACAPAP (האיגוד הבינלאומי לפסיכיאטריה של הילד והמתבגר ולמקצועות קרובים.
↑  Oliver, JE (1993). "Intergenerational transmission of child abuse: rates, research, and clinical implications". Am J Psychiatry. 150 (99): 1314–24. doi:10.1176/ajp.150.9.1315. PMID 8352342.
↑  Schechter, Daniel S.; Moser, Dominik A.; Paoloni-Giacobino, Ariane; Stenz, Ludwig; Gex-Fabry, Marianne; Aue, Tatjana; Adouan, Wafae; Cordero, María I.; Suardi, Francesca; Manini, Aurelia; Sancho Rossignol, Ana (2015). "Methylation of NR3C1 is related to maternal PTSD, parenting stress and maternal medial prefrontal cortical activity in response to child separation among mothers with histories of violence exposure". Frontiers in Psychology. 6: 690. doi:10.3389/fpsyg.2015.00690. PMC 4447998. PMID 26074844.
↑  McKie, Robin (9 ביוני 2012). "'Sexual depravity' of penguins that Antarctic scientist dared not reveal". Guardian.co.uk. {{cite news}}:  (עזרה)
| --- | --- |
בקרת זהויות :  BnF: cb181058794 (data)
יוסף קולון

| --- | --- |
 לידה:  1420 ה'ק"פ שאמברי, דוכסות סבויה 
 פטירה:  1480 (בגיל 60 בערך) ה'ר"מ פאביה, דוכסות מילאנו 
 מדינה:  דוכסות סבויה, דוכסות מילאנו, דוכסות מנטובה
 תקופת הפעילות:  ?–1480 
 רבותיו:  רבי שלמה קולון, רבי מרדכי נתן.
 תלמידיו:  רבי עובדיה מברטנורא, רבי אליהו דלמדיגו, רבי עזריאל דאיינה.
 בני דורו:  רבי יהודה מסר לאון
 חיבוריו:  שו"ת מהרי"ק, פירושי וחידושי המהרי"ק.
 אב:  רבי שלמה קולון
 צאצאים:  רבי אליעזר אשכנזי
 
 רב העיר בולוניה
 רב במנטובה
 רב העיר פאביה
 
רבי יוסף קולון טרבוטו (מהרי"ק) (ה'ק"ף, 1420 (לערך) – ה'ר"ם 1480) היה רב, פוסק ומחבר. מגדולי הפוסקים ביהדות איטליה במאה ה-15.
קורות חייו

נולד בשנת 1420 לערך בעיר שאמברי שבדוכסות סבויה (היום בצרפת), למד תורה מפי אביו הרב שלמה מצאצאי רש"י, ומפי הרב מרדכי נתן. בצעירותו גר בעיר מולדתו ולאחר מכן נדד מעיר לעיר באיטליה. בתקופה זו שימש כמלמד תינוקות. בתום תקופה זו החל לשמש כרב וראש ישיבה בפיימונטה אחר כך בבולוניה, ולבסוף בין השנים ה'ר"ל-ה'רל"א שימש כרב וראש ישיבה במנטובה. שם היה חברו של רבי יהודה מסר לאון הרופא שאף הוא עמד בראש ישיבה במנטובה. לאחר כמה שנים נתעוררה ביניהם מחלוקת עזה ששורשה אינו ידוע אך היא נוצרה על רקע רצונם של שני האישים להפוך לרב ראשי לכל יהודי איטליה ושליט העיר המרקיז לודוויקו (אנ') גירש את שניהם ממנה. בסוף ימיו התגורר בפאביה (Pavia) וכיהן בה כרב, שם נפטר בשנת ה'ר"ם (1480) ונקבר במקומו.
ספרו "שאלות ותשובות מהרי"ק", נחשב אחד מספרי ההלכה היסודיים.
תלמידיו וצאצאיו

בין תלמידיו הבולטים היו רבי עובדיה מברטנורא, רבי אליהו דלמדיגו ורבי עזריאל דאיינה.
נכדו היה רבי אליעזר אשכנזי, מחבר הספר מעשי השם ועוד.
פסקיו ההלכתיים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לעיתים התחלפו מפסקיו עם הפסקים של הרב יוסף קארו, בלבול זה נבע מכך שראשי תיבות שניהם היו דומים בכך ש"מהרי"ק" מציין גם הרב יוסף קארו וגם הרב יוסף קולון. ויש מקרים בהם חלק הרב יוסף קארו על הרב יוסף קולון. לדוגמה, הרב יוסף קולון סבר, שאם כהן לא היה שותף לתעניות שנהגו הציבור לאחר החגים, עליו לצאת מבית הכנסת כאשר קוראים בתורה את פרשיית התענית, כדי שיוכל ישראל שהתענה לעלות במקומו ראשון לתורה. הרב יוסף קארו חלק וסבר, שאין צורך שייצא מבית כנסת, ויכול ישראל לעלות לתורה גם כאשר הוא נמצא בבית כנסת.
דעתו בנושא שני המשיחים בעם ישראל לעתיד לבוא, מזרע יוסף ומזרע דוד, הייתה ייחודית. בפרשת בא, מפרש ששני המשיחים הם: משיח אליהו ומשיח בן דוד: ”ומה שכתבתי שתי צפורים חיות... או שיהיה שתי צפורים כנגד ב' משיחים: משיח אליהו שיבא ליתן בשורות טובות כדכתיב לפני בא יום ה' וגו', ואחר כך משיח בן דוד. והנה הב' הרי הם חיים בגן עדן, אליהו חי וקים דוד מלך ישראל חי וקים".”
ספריו

קובץ שאלות ותשובות שו"ת מהרי"ק, מחולק לשורשים וענפים, מספר השורשים (סימנים) קצ"ז. נדפס לראשונה בשנת ה'רע"ט בוונציה, נדפס לאחרונה בתוספת עוד 50 תשובות שנתגלו על ידי מכון ירושלים, בשנת תשמ"ד.
חידושי ופירושי המהרי"ק – פירוש לתורה, למשנה תורה של הרמב"ם ועל הסמ"ג. בהוצאת מכון ירושלים תשל"א.
לקריאה נוספת

יוסף בוקסבוים, שו"ת ופסקי מהרי"ק החדשים, מכון ירושלים, ירושלים תש"ל
מנחם מנדל גרליץ, שאלות ותשובות מהרי"ק, אורייתא-אדרת, ירושלים תשמ"ח
ג׳פרי וולף, חייו ותשובתיו של ר׳ יוסף קולון בן שלמה, חיבור לשם קבלת דוקטור לפילוסופיה, 1991.